PATVIRTINTA

Vilkaviškio r. Kybartų „Saulės“ progimnazijos

direktoriaus 2018 m. birželio 19 d.

įsakymu Nr. ĮV-56

**VILKAVIŠKIO R. KYBARTŲ „SAULĖS“ PROGIMNAZIJOS**

**VEIKLOS TOBULINIMO VEIKSMŲ PLANAS**

**I SKYRIUS**

**BENDROSIOS NUOSTATOS**

Progimnazijoje išorinis veiklos kokybės vertinimas vyko 2018 m. balandžio 9–13 dienomis.

Vizito tikslas– Vilkaviškio r. Kybartų „Saulės“ progimnazijos veiklos kokybės išorinis vertinimas.

Vizito metu stebėtos 95 ugdomosios veiklos, įskaitant bendrojo ugdymo dalykų pamokas, klasių valandėles, neformaliojo švietimo užsiėmimus. Išorinio vertinimo metu gilintasi į mokinių, mokytojų, pagalbos mokiniui specialistų veiklą pamokose, neformaliojo švietimo užsiėmimuose, renginiuose. Analizuotas administracijos, klasių vadovų ir aptarnaujančio personalo darbas. Vykdyti pokalbiai su atskiromis progimnazijos bendruomenės grupėmis (Mokyklos taryba, Metodine taryba, Tėvų komitetu, administracija, Vaiko gerovės komisija, Veiklos įsivertinimo grupe, Mokinių Taryba). Vertinimo metu vadovautasi Bendrojo ugdymo mokyklų veiklos kokybės išorinio vertinimo tvarkos aprašu, vertintojų elgesio kodeksu, naudotasi Geros mokyklos koncepcija.

Išorės vertintojų komanda progimnazijai pateikė išorinio vertinimo ataskaitą, kuri buvo išanalizuota mokytojų taryboje, Mokyklos Taryboje, Metodinėse grupėse. Direktoriaus įsakymu sudaryta darbo grupė paruošė ir Mokytojų Taryboje 2018 m. birželio 19 d. pristatė tobulinimo veiksmų planą. Tobulinimo plano įgyvendinimo laikas 2018–2019 ir 2019–2020 mokslo metai.

**II SKYRIUS**

**STIPRIEJI IR TOBULINTINI VEIKLOS ASPEKTAI**

Mokyklai nurodyti 10 stipriųjų ir 5 tobulintinos veiklos aspektai.

***Stiprieji veiklos aspektai:***

1. Mokinių pasiekimų asmeniškumas (1.2.1. – 2 lygis, išskirtas aspektas – 3 lygis).

2. Prasmingos veiklos, įvykiai ir nuotykiai mokykloje (2.3.2. – 3 lygis, išskirtas aspektas – 4 lygis).

3. Pažangą skatinantis vertinimas ugdymui (2.4.1. – 3 lygis).

4. Šiuolaikiška įranga ir tikslingai naudojamos priemonės (3.1.1. – 4 lygis).

5. Jaukus ir estetiškas mokyklos interjeras (3.1.2. – 3 lygis).

6. Ugdymą aktualizuojantis mokymasis ne mokykloje (3.2.1. – 3 lygis).

7. Optimalus ir veiksmingas išteklių paskirstymas (4.1.1. – 3 lygis, išskirtas aspektas – 4 lygis).

8. Įgalinanti, telkianti mokyklos bendruomenę lyderystė (4.1.2. – 3 lygis).

9. Potenciali mokyklos tinklaveika (4.2.3. – 3 lygis).

10. Nuolatinis profesinis tobulėjimas (4.3.2. – 3 lygis).

***Tobulintini veiklos aspektai:***

1. Mokinio pažangos pamokoje pastovumas ir atpažinimas (1.2.1. – 2 lygis).

2. Gabumų ir talentų ugdymas pamokoje (2.1.3. – 2 lygis).

3. Tikėjimas mokinio asmenybės augimo ir mokymosi galiomis (2.2.1. – 3 lygis, išskirtas aspektas – 2 lygis).

4. Mokymosi būdų, formų ir užduočių įvairovė (2.2.2. – 3 lygis, išskirtas aspektas – 2 lygis).

5. Mokinių mokymosi socialumas (2.3.1. – 2 lygis).

 Progimnazijoje per paskutinius mokslo metus auga gerai ir labai gerai besimokančių mokinių skaičius. Tai iliustruojama 1 paveiksle.

 1 paveikslas: Ugdymo(si) kaita progimnazijoje nuo 2014-2015 mokslo metų.

 Mokykloje yra teigiamas labai gerai ir gerai besimokančių mokinių pokytis. Tačiau dauguma labai gerai ir gerai besimokančių mokinių skaičius ženkliai didėja 1-4 klasių koncentre. Perėjus į dalykinę sistemą nuo 7 klasės ženkliai sumažėja mokinių mokymosi motyvacija bei gerai ir labai gerai besimokančių mokinių skaičius. Išorės vertintojų nuomone 6-8 klasių grupėje yra patenkinamas mokinių mokymosi socialumas. Mokyklos teigimu, problemų kelia disfunkcinių, nepilnų šeimų vaikai, kai kurių Kybartų vaikų globos namų auklėtinių elgesys, abejinga dalies romų tautybės vaikų tėvų į savo vaikų ugdymą(si) pažiūra, kuri sukelia lankomumo problemas. Nors auga labai gerai ir gerai besimokančių mokinių skaičius, pasiekiama neblogų rezultatų organizuojamose rajoninėse dalykinėse olimpiadose, konkursuose, projektuose, gabių mokinių paruošimui išnaudojamos ugdymo plano teikiamos galimybės (panaudojant mokinio poreikiams tenkinti skirtas valandas ir sukūrus konsultacinę sistemą), pamokose mokytojai nepakankamai dėmesio skiria gabių ir talentingų mokinių ugdymui. Išorės vertintojų pastebėta, kad 70,5 proc. pamokų kortelėse mokytojai nurodė gabius mokinius, tik pavienėse stebėtose pamokose remtasi šių mokinių patirtimi, gebėjimais, tinkamai išnaudotos jų galimybės teikiant pagalbą klasės draugams. Gabesniems mokiniams nekelti jų galimybes atitinkantys mokymosi iššūkiai, neskirtos aukštesniųjų mąstymo gebėjimų užduotys. 61,4 proc. išorės vertinimo metu stebėtų pamokų vadovavimas kiekvieno mokinio ugdymui(si) buvo vertintas labai gerai ir gerai. Šiose pamokose mokytojų nuostatos padėjo formuotis aukštesnių rezultatų siekiams, mokytojai parinko prasmingas ugdymo(si) veiklas, suteikė mokiniams pažinimo ir mokymosi džiaugsmą. Mokytojų keliami pamokoje lūkesčiai ne visada realūs ir objektyvūs. Vertintojų stebėtose pamokose mokiniams kelti lūkesčiai ne visada atitiko jų galias. Manoma, kad būtina pamokose tobulinti tikėjimo mokinio asmenybės augimo ir mokymosi galiomis. Tobulinant ir stengiantis pamokose naudoti įvairesnių mokymosi būdų ir užduočių įvairovę, dalijantis gerąja patirtimi mokytojai tobulins pamatuoto pamokos uždavinio iškėlimą ir jo įgyvendinimą, atsižvelgs į turimas realias mokinio galias. Tikėtina, kad formuluodami mokymo(si) tikslus ir uždavinius, mokytojai remsis mokymosi paradigma.

 Tobulinimui progimnazija renkasi visus veiklos tobulinimo aspektus, nes visi jie susiję su pamokos planavimu, mokinių mokymosi motyvacijos kėlimu, jų mokymosi socialumu.

 Veiklos prioritetas 2018-2019 ir 2019-2020 mokslo metams – pamokos kokybės tobulinimas.

 Tikslai:

1. Pamokos kokybės gerinimas.
2. Aukštesnių mokinių mokymosi rezultatų siekimas.

Uždaviniai:

1. Organizuoti mokymus, seminarus, diskusijas kaip veiksmingai diferencijuoti ir individualizuoti ugdymo procesą pamokose.
2. Pripažinti, skatinti ir įvertinti kiekvieno mokinio mokymosi galias ir aiškiai ir suprantamai mokiniams ir tėvams pažymėti asmenybės ūgtį.
3. Kelti iššūkius gabiems ir talentingiems mokiniams, bei juos skatinti.
4. Kelti individualius, su mokinio galimybėmis derančius tikslus, naudoti mokymosi būdų ir formų įvairovę.

**III SKYRIUS**

**MOKYKLOS VEIKLOS TOBULINIMO PLANAS**

**2018–2019 IR 2019–2020 MOKSLO METAMS**

|  |  |  |  |  |  |
| --- | --- | --- | --- | --- | --- |
| **Eil.Nr.** | **Tobulintina sritis pagal išorės vertinimą** | **Priemonės** | **Vykdytojai** | **Laikotarpis** | **Laukiamas rezultatas** |
| 1. | Mokinio pažangos pamokoje pastovumas ir atpažinimas (1.2.1. – 2 lygis).  | 1. Praktiniai užsiėmimai metodinėse grupėse „Interaktyvūs mokymo metodai“. 2. Atviros pamokos „Mokausi iš kolegos“ (įsivertinimas ir vertinimas, aktyvūs metodai).3. Po dalykų atsiskaitomųjų darbų kiekvienas mokinys raštu įsivardina sėkmes ir nesėkmes.4. Mokinių tėvai ir mokinai supažindinami su mokinio daroma pažanga (nepažanga) individualiuose pokalbiuose.5. Visose pamokose mokytojai skiria dėmesį mokinio pažangos pamatavimui.6. Visose pamokose diferencijuoti ir individualizuoti užduotis. |  Mokomųjų dalykų metodinių grupių pirmininkai, mokytojai S.Birštonienė pradinių klasių mokytojams,I.Galeckienė dalykų mokytojamas po 3 užsiėmimus.Matematikos, lietuvių kalbos ir užsienio kalbų, pradinio ugdymo mokytojai po 4 pamokas.Visi mokytojaiKlasių vadovaiVisi mokytojaiVisi mokytojai | 2018 m. 11 mėn.2019 m. 11 mėn.2018 m. 11–12 mėn.2019 m. 11–12 mėn.2018–2020m. m.Po kiekvieno signalinio trimestro ir trimestro2018–2020m. m.2018–2020m. m. | Pasidalijama gerąja patirtimipamokose apie interaktyviųjų mokymo metodų taikymą. 90 proc. mokytojų tikslingai naudos turimus mokyklos techninius resursus, pamokos mokiniams taps patrauklios.Mokinių motyvacija padidės 20 proc..Dalijimasis gerąja patirtimi, kaip organizuoti įsivertinimą.80 proc. pamokų bus skiriama pakankamai dėmesio mokinių pažangos pastovumui ir pasiekimų asmeniškumui.Sistemingas mokinių pažangos aptarimas pamokoje kels mokymosi motyvaciją ir leis patirti asmeninę sėkmę. Pagerės 20 proc. mokinių motyvacija.Kils 80 proc. mokinių mokymosi socialumas.Sistemingas mokinių pažangos aptarimas pamokoje keltų mokymosi motyvaciją ir leistų patirti asmeninę sėkmę 50 proc. mokinių. 80 proc. pamokų bus diferencijuojamos ir individualizuojamos užduotys. |
| 2. | Gabumų ir talentų ugdymas pamokoje (2.1.3. – 2 lygis). | 1. Paskaita-praktinis užsiėmimas „Pažink gabų vaiką“, UAB „Šviesa“.2. Susitarta ir parengtas talentingų ir gabių mokinių ugdymo tvarkos aprašas.3. Seminaras „Aukštesniųjų mąstymo gebėjimų ugdymas“.4. Gabių mokinių įtraukimas pamokose būti mokytojo pagalbininku. 5. Visose pamokose diferencijuoti ir individualizuoti užduotis6. Gabių mokinių dalyvavimas konferencijose, olimpiadose, konkursuose, varžybose. |  UAB „Šviesa“ lektoriusMetodinė tarybaAdministracija ir UAB „Šviesa“Visi mokytojaiVisi mokytojaiAdministracija, mokytojai | 2018 m.10 mėn.2018 m.09 mėn.2019 m.04 mėn.2018–2020 per pamokas2018–2020 per pamokasPer mokslo metus | 80 proc. gabių mokinių gaus jų poreikius atitinkantį ugdymą.Paruoštas tvarkos aprašas kuriuo vadovausis visi mokytojai.Keliama mokytojų kvalifikacija.90 proc. mokytojų kels kvaliciją. Skatinami gabieji ir talentingi mokiniai dalintis savo žiniomis.Tinkamas užduočių diferencijavimas ir individualizavimas, kuris būtų orientuotas į aukštesnius mąstymo gebėjimus, padėtų mokiniams siekti ambicingesnių (iššūkius keliančių) rezultatų, skatintų jų smalsumą, sudarytų galimybes mokytis pagal individualius gabumus. 90 proc. gabių mokinių dalyvauja olimpiadose, konkursuose, kituose renginiuose. Ugdomos bendrosios ir dalykinės kompetencijos. |
| 3. | Tikėjimas mokinio asmenybės augimo ir mokymosi galiomis (2.2.1. – 3 lygis, išskirtas aspektas – 2 lygis). | 1. Dalykų ilgalaikiuose planuose mokytojai numatys siektinus rezultatus.2. Dalykų mokytojai ir klasių vadovai trimestro pradžioje padės mokiniams nustatyti realius lūkesčius. 3. Pamokose mokiniai skatinami dirbti savarankiškai. | Dalykų mokytojaiDalykų mokytojai ir klasių vadovaiMokytojai | Iki kiekvienų mokslo metų pradžios.Trimestrų pradžioje ir pabaigojePer mokslo metus. | Keliami lūkesčiai konkrečiai klasei bus realūs ir objektyvūs.Padės mokiniui nusistatyti mokymosi galias ir galimybes, 80 proc.mokinių išmoks reflektuoti savo veiklą nurodydami, ko išmoko, kas sekėsi ir kas buvo sunkiausia mokantis, kieno ir kokios pagalbos pageidauja.Kiekvienoje pamokoje mokiniams suteikiama galimybė pasitikėti savo jėgomis. 70 proc. pamokų atitiks bandymą dirbti šiuolaikiškai pamokos paradigmą. |
| 4. | Mokymosi būdų, formų ir užduočių įvairovė (2.2.2. – 3 lygis, išskirtas aspektas – 2 lygis). | 1. Seminaras „Šiuolaikinės pamokos aktyvūs metodai“.2. Mokomės iš kolegų „Darbas su interaktyvia lenta“.3. Pamokų vedimas naujose laboratorijose, lauko klasėje, 3d klasėje.4. Priemonės iš 1-ojo tobulintinos veiklos aspekto. | Administracija, UAB „Šviesa“Pradinių klasių mokytojai, užsienio kalbų mokytojaiDalykų mokytojaiVisi mokytojai | 2020 m. 10 mėn.2019 m. 5 mėn.Pagal ilgalaikius planus2018–2020 metai pamokose | Visi mokytojai kels kvalifikaciją. 80 proc. pamokų taps įdomios mokiniams, kils mokymosi motyvacija.Dalijamasi patirtimi kaip paįvairinti užduotis, kad būtų patrauklu mokiniui, gerės ugdymosi rezultatai.Geriau tenkinami šiuolaikinių mokinių aktyvaus mokymosi, eksperimentavimo, tyrinėjimo, diskutavimo, bendravimo, bendradarbiavimo poreikiai ir sėkmingiau būtų ugdomos ne tik dalykinės, bet ir bendrosios kompetencijos*.*  |
| 5. | Mokinių mokymosi socialumas (2.3.1. – 2 lygis). | 1. Diskusijos metodinėse grupėse „Kaip stiprinti mokinių socialumą pamokose, būdai ir metodai“.2. Pamokose taikyti darbo porose ir darbo grupinėse dmetodus.3. Visų dalykų pamokose skatinti viešą mokinių kalbėjimą, minčių pateikimą ir argumentavimą. | Metodinės grupėsDalykų mokytojaiVisi mokytojai | Pagal metodinių grupių veiklos planus (2 kartus per mokslo metus).Per mokslo metus.Visų dalykų pamokose. | Diskusijoje ieškoma būdų kaip sudominti mokinius dėstomu dalyku, skatinti mokinius siekti geresnių mokymosi rezultatų.Išmokus lanksčiai taikyti mokymosi bendradarbiaujant metodus, 80 proc. mokinių mokymosi socialumas pamokose bus sustiprintas. Plėtojamos mokinių pergrupavimo mokymuisi darbui porose ar grupėse strategijos.75 proc. mokinių įgis komunikavimo ir bendrąsias kompetencijas. |

**IV SKYRIUS**

**BAIGIAMOSIOS NUOSTATOS**

Progimnazijos tobulintinų veiklos aspektų priemonių planu papildomi mėnesiniai, metinis ir strateginis progimnazijos veiklos planai. Numatomų priemonių panaudojimo veiksmingumas pamatuojamas diskusijose, apklausose, vykdant stebėseną, analizuojant rezultatus. Už vykdomų priemonių planą atsakinga Metodinė Taryba.

\_\_\_\_\_\_\_\_\_\_\_\_\_\_\_\_\_\_\_